मसूरी IAS अकैडमी में 24 और IAS ट्रेनी कोरोना पॉजिटिव पाए गए
मसूरी आईएएस अकैडमी में 24 और आईएएस ट्रेनी कोरोना पॉजिटिव पाए गए है। इसके बाद कुल ट्रेनी संक्रमितों की संख्या 57 हो गई है। 2 दिन पहले मसूरी आईएएस अकैडमी में 33 आईएएस ट्रेनी पॉजिटिव पाए गए थे।
मसूरी: मसूरी आईएएस अकैडमी में 24 और आईएएस ट्रेनी कोरोना पॉजिटिव पाए गए है। इसके बाद कुल ट्रेनी संक्रमितों की संख्या 57 हो गई है। 2 दिन पहले मसूरी आईएएस अकैडमी में 33 आईएएस ट्रेनी पॉजिटिव पाए गए थे। मसूरी आईएएस एकेडमी के अन्य श्रेणी की कोरोना जांच कराई गई थी जिनमें से अब 24 और कोरोना पॉजिटिव पाए गए है। अकेडमी को सील कर दिया गया है। उत्तराखंड में शनिवार को 512 और लोगों के कोरोना वायरस संक्रमण की पुष्टि होने के साथ ही राज्य में इस महामारी के मामले बढ़कर 70,790 हो गये जबकि आठ और मरीजों की मौत हो गयी। स्वास्थ्य विभाग के बुलेटिन में यह जानकारी दी गयी है। बुलेटिन के मुताबिक देहरादून में सर्वाधिक 210 नये मरीज सामने आये जबकि नैनीताल में 71, चमोली में 57, हरिद्वार में 43, पौड़ी में 38, पिथौरागढ़ में 34, टिहरी में 31, उधम सिंह नगर में 30, रूद्रप्रयाग में 28, अल्मोड़ा में 24, उत्तरकाशी में आठ, बागेश्वर में छह और चंपावत में पांच नये मामले सामने आये। बुलेटिन के अनुसार आठ और मरीजों की मौत हो जाने के बाद राज्य में अबतक 1,146 लोग इस वायरस से अपनी जान गंवा चुके हैं। बुलेटिन के मुताबिक 64,851 कोविड-19 मरीज स्वस्थ हो चुके हैं जबकि 627 राज्य से बाहर चले गये। फिलहाल 4,166 मरीज उपचाररत हैं।